Document ID: 31998D0377

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1998 για την προσαρμογή του παραρτήματος Ι του κανονισμού (ΕΟΚ) αριθ. 571/88 του Συμβουλίου ενόψει της διοργάνωσης κοινοτικών ερευνών για τη διάρθρωση των γεωργικών εκμεταλλεύσεων [κοινοποιηθείσα υπό τον αριθμό Ε(1998) 1346] (98/377/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, για τη διοργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων (1), όπως τροποποιήθηκε τελευταία από τον κανονισμό (ΕΚ) αριθ. 2467/96 (2), και ιδίως το άρθρο 8 παράγραφοι 1 και 2,
Εκτιμώντας:
ότι, σύμφωνα με το άρθρο 8 παράγραφοι 1 και 2 του κανονισμού (ΕΟΚ) αριθ. 571/88, οι αλλαγές στον κατάλογο των χαρακτηριστικών των ερευνών γίνονται με βάση τη διαδικασία που καθορίζεται στο άρθρο 15 του εν λόγω κανονισμού, δηλαδή με σχετική απόφαση της Επιτροπής ύστερα από γνωμοδότηση της μόνιμης επιτροπής γεωργικών στατιστικών 7
ότι, κατά τον καθορισμό των προς εξέταση χαρακτηριστικών, πρέπει να καταβάλλεται προσπάθεια για το μεγαλύτερο δυνατό περιορισμό του φόρτου εργασίας όσων ασχολούνται με την έρευνα 7
ότι, για την ανάπτυξη και παρακολούθηση της κοινής γεωργικής πολιτικής, πρέπει να αναθεωρηθεί ο κατάλογος των χαρακτηριστικών και να προσαρμοστεί κατάλληλα εν όψει της βασικής έρευνας του 1999/2000 7 ότι, για τους σκοπούς της κοινής γεωργικής πολιτικής και της περιφερειακής πολιτικής, απαιτούνται όλο και περισσότερες διαρθρωτικές στατιστικές σε περιφερειακή βάση 7 ότι οι νέες τάσεις για τη δημιουργία εκμεταλλεύσεων με περισσότερους από έναν κατόχους και προς μια γεωργία που θα βασίζεται σε μεθόδους που θα εγγυώνται την αειφόρο παραγωγή θα πρέπει να υποβληθούν σε αξιολόγηση και για το λόγο αυτό απαιτούνται νέα στοιχεία 7 ότι η ανάπτυξη αγροτικών περιοχών επιβάλλει τη συλλογή περισσότερων πληροφοριών για τη δασοκομία και άλλες μη γεωργικές δραστηριότητες που ασκούνται στις γεωργικές εκμεταλλεύσεις 7
ότι στο άρθρο 8 παράγραφος 2 του κανονισμού (ΕΟΚ) αριθ. 571/88 ορίζεται ότι τα κράτη μέλη μπορούν, ύστερα από σχετικό αίτημα που θα διατυπώσουν και με βάση κατάλληλη τεκμηρίωση, να λάβουν από την Επιτροπή την άδεια να χρησιμοποιούν, για τη συλλογή των πληροφοριών που απαιτούνται για ορισμένα χαρακτηριστικά, δειγματοληπτικές έρευνες ή πληροφορίες οι οποίες ήδη διατίθενται από άλλες πηγές πλην των στατιστικών ερευνών 7 ότι ορισμένα κράτη μέλη έχουν ζητήσει σχετική άδεια προκειμένου να αξιοποιήσουν αυτές τις δυνατότητες 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εν όψει της κοινοτικής βασικής έρευνας 1999/2000 για τη διάρθρωση των γεωργικών εκμεταλλεύσεων, το παράρτημα Ι του κανονισμού (ΕΟΚ) αριθ. 571/88 αντικαθίσταται από το παράρτημα που προσαρτάται στην παρούσα απόφαση.
Άρθρο 2
Κατά την κατάρτιση του καταλόγου χαρακτηριστικών θα πρέπει να λαμβάνεται υπόψη η κατάσταση που επικρατεί σε κάθε κράτος μέλος:
- τα χαρακτηριστικά που σημειώνονται με τα στοιχεία «NE» στο παράρτημα θεωρούνται ότι δεν υπάρχουν ή είναι σχεδόν μηδενικά στα αντίστοιχα κράτη μέλη. Τα κράτη μέλη δεν πρέπει, επομένως, να συλλέγουν στοιχεία για τα χαρακτηριστικά αυτά,
- τα χαρακτηριστικά που σημειώνονται με τα στοιχεία «NS» θεωρούνται ως μη σημαντικά για τα αντίστοιχα κράτη μέλη. Για το λόγο αυτό, δεν πρέπει να συλλέγονται στοιχεία,
- τα χαρακτηριστικά που σημειώνονται με τα στοιχεία «OP» είναι προαιρετικά για τα αντίστοιχα κράτη μέλη.
Η Γερμανία, η Σουηδία και το Ηνωμένο Βασίλειο επιτρέπεται να χρησιμοποιήσουν δειγματοληπτικές έρευνες για τις κοινοτικές βασικές έρευνες σχετικά με τη διάρθρωση των γεωργικών εκμεταλλεύσεων κατά την περίοδο 1999/2000, για τα χαρακτηριστικά τα οποία σημειώνονται με τα στοιχεία «SS» στο παράρτημα.
Η Δανία, η Γερμανία, οι Κάτω Χώρες, η Αυστρία και το Ηνωμένο Βασίλειο μπορούν να χρησιμοποιούν τις πληροφορίες που διατίθενται ήδη από πηγές άλλες (που παρατίθενται στο μέρος Β του παραρτήματος) πλην των στατιστικών έρευνών, για τα χαρακτηριστικά που σημειώνονται με τα στοιχεία «AD» στο παράρτημα.
Άρθρο 3
Τα κράτη μέλη που είναι εξουσιοδοτημένα να χρησιμοποιούν πληροφορίες από άλλες πηγές εκτός από τις στατιστικές έρευνες θα λαμβάνουν τα αναγκαία μέτρα για να εξασφαλίσουν ότι η ποιότητα των ενλόγω πληροφοριών θα είναι τουλάχιστον εφάμιλλη της ποιότητας των πληροφοριών που προέρχονται από τις στατιστικές έρευνες.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 18 Μαΐου 1998.

Labels: 19
6